Μόνιμη άδεια διαμονής επενδυτή (αλλαγή χρήσης) – Αρχική χορήγηση
Χορήγηση άδειας διαμονής με επενδύσεις σε ακίνητη περιουσία που αλλάζει χρήση
Golden Visa στο πλαίσιο αλλαγής χρήσης του ακινήτου Άρθρο 100
Μόνιμη άδεια διαμονής επενδυτή (αλλαγή χρήσης) – Άρθρο 100, ν. 5038/2023 (Β.5) – Αρχική χορήγηση
Η αίτηση άδειας διαμονής για επενδυτικούς λόγους υποβάλλεται μέσω των ηλεκτρονικών υπηρεσιών (e-Υπηρεσίες) του Υπουργείου Μετανάστευσης και Ασύλου.
Ο/η ενδιαφερόμενος/η θα πρέπει να κατέχει έγκυρο ταξιδιωτικό έγγραφο αναγνωρισμένο από τις αρμόδιες ελληνικές Αρχές που πληροί τα κριτήρια που ορίζονται στον Κανονισμό (ΕΕ) 2016/399 «Κώδικας Συνόρων Σένγκεν».
O/η αιτών/αιτούσα θα πρέπει να κατέχει απαιτούμενη εθνική θεώρηση εισόδου ή τίτλο διαμονής σε ισχύ ή να έχει εισέλθει με καθεστώς απαλλαγής ομοιόμορφης θεώρησης ή με καθεστώς απαλλαγής θεώρησης, ως κάτοχος τίτλου διαμονής από άλλο κράτος μέλος του ενιαίου χώρου Schengen.
Σε περίπτωση που ο/η αιτών/αιτούσα έχει εισέλθει στην χώρα με εθνική θεώρηση εισόδου, θα πρέπει να υποβάλλει την αίτηση για τη χορήγηση της άδειας διαμονής μετά την είσοδό του/της στη χώρα και πριν από τη λήξη της εθνικής θεώρησης εισόδου.
Θα πρέπει να διαθέτει κατά πλήρη κυριότητα και νομή ακίνητη περιουσία, της οποίας οι κύριοι χώροι της θα αλλάζουν σε κατοικία, με ελάχιστη αξία κτήσης αυτής κατά το χρόνο απόκτησής της τις διακόσιες πενήντα (250.000) ευρώ. Επισημαίνεται ότι η επένδυση πραγματοποιείται σε ένα μόνο ακίνητο, χωρίς να εφαρμόζονται περιορισμοί ως προς την επιφάνεια των κύριων χώρων, δηλαδή, το όριο των 120 τ.μ. Η αλλαγή χρήσης μπορεί να πραγματοποιηθεί, είτε από τον/την αγοραστή/αγοράστρια, είτε από τον/την πωλητή/πωλήτριά του ακινήτου.
H αλλαγή της χρήσης του ακινήτου θα πρέπει να έχει ολοκληρωθεί μετά την έναρξη ισχύος του άρθρου 64 ν.5100/2024, δηλαδή μετά τις 05/04/2024, και πριν από την υποβολή του αιτήματος για τη χορήγηση της μόνιμης άδειας διαμονής επενδυτή. Σε περίπτωση που η άδεια αλλαγής χρήσης έχει εκδοθεί πριν τη δημοσίευση του νόμου, θα γίνονται δεκτές οι αιτήσεις μόνο στην περίπτωση που η αλλαγή χρήσης των συγκεκριμένων ακινήτων ενημερώνεται ή αναθεωρείται για οποιονδήποτε λόγο μετά την δημοσίευση του νόμου.
Στην περίπτωση που η αλλαγή χρήσης σε κατοικία πραγματοποιείται σε ακίνητο που αποτελείται από βιομηχανικό κτίριο ή τμήμα βιομηχανικού κτιρίου ή εντός της οποίας βρίσκεται βιομηχανικό κτίριο, θα πρέπει να πιστοποιηθεί ότι τα τελευταία τουλάχιστον πέντε (5) έτη δεν βρισκόταν σε αυτό εγκατεστημένη και λειτουργούσα βιομηχανία.
Σε περίπτωση αγοράς ακινήτου μέσω νομικού προσώπου με έδρα στην Ελλάδα ή άλλο κράτος μέλος της Ε.Ε., ο/η πολίτης τρίτης χώρας θα πρέπει να αποδείξει μέσω κατάθεσης εγγράφων ότι είναι ο/η κύριος όλων των εταιρικών μερίδων, μεριδίων ή μετοχών.
Επίσης, θα πρέπει το συμφωνηθέν τίμημα ή μίσθωμα του ακινήτου να έχει καταβληθεί στο σύνολό του με τους εξής τρόπους: (α) με δίγραμμη τραπεζική επιταγή σε λογαριασμό πληρωμών του/της δικαιούχου που τηρείται σε πιστωτικό ίδρυμα που λειτουργεί στην Ελλάδα, (β) με μεταφορά πίστωσης, κατά την περ. 24 του άρθρου 4 του ν. 4537/2018 (Α’ 84) και (γ) μέσω POS εγκατεστημένου από πάροχο υπηρεσιών πληρωμών, ο οποίος λειτουργεί στην Ελλάδα, με χρέωση τραπεζικής πιστωτικής ή χρεωστικής κάρτας του/της αγοραστή/αγοράστριας, σε λογαριασμό πληρωμών του/της δικαιούχου που τηρείται σε πάροχο υπηρεσιών πληρωμών, κατά την περ. 11 του άρθρου 4 του ν. 4537/2018, ο οποίος λειτουργεί στην Ελλάδα. Η ως άνω πληρωμή δύναται να πραγματοποιηθεί και από σύζυγο ή συγγενείς εξ αίματος ή εξ αγχιστείας μέχρι β’ βαθμού του αγοραστή.
Θα πρέπει να έχει ασφαλιστήριο συμβόλαιο ιδιωτικού φορέα ασφάλισης.
Θα πρέπει να μην θεωρείται απειλή για τη δημόσια τάξη, τη δημόσια ασφάλεια ή τις διεθνείς σχέσεις, και να μην είναι καταχωρισμένος/η ως ανεπιθύμητος/η στις εθνικές βάσεις δεδομένων για σοβαρούς λόγους δημόσιας τάξης και ασφάλειας για χρονική διάρκεια πέραν της πενταετίας.
Θα πρέπει να μην αποτελεί κίνδυνο για τη δημόσια υγεία.
Ο/η αιτών/αιτούσα θα πρέπει να κατέχει αριθμό κινητού τηλεφώνου και διεύθυνση ηλεκτρονικού ταχυδρομείου (email), προκειμένου να υποβάλλει την αίτηση.
Η διαδικασία αφορά στη χορήγηση άδειας διαμονής για επενδυτικούς λόγους και απευθύνεται σε πολίτες τρίτων χωρών που προβαίνουν σε επενδύσεις μέσω της αγοράς ακίνητης περιουσίας που αλλάζει χρήση από επαγγελματικό ακίνητο σε κατοικία.
Τέλος εκτύπωσης ηλεκτρονικής άδειας διαμονής
Αντίγραφο του ταξιδιωτικού εγγράφου με οποιαδήποτε θεώρηση εισόδου σε ισχύ ή με καθεστώς απαλλαγής ομοιόμορφης θεώρησης.
Τίτλος διαμονής σε ισχύ που έχει εκδοθεί από τις ελληνικές αρχές ή με καθεστώς απαλλαγής θεώρησης, ως κάτοχος τίτλου διαμονής από άλλο κράτος μέλος του ενιαίου χώρου Schengen.
Βεβαίωση του/της συμβολαιογράφου που συνέταξε τις συμβολαιογραφικές πράξεις μεταβίβασης, με την οποία βεβαιώνονται τα στοιχεία των συμβαλλομένων μερών, τα στοιχεία του ακινήτου, το συμφωνηθέν τίμημα, ο τρόπος καταβολής του και όλα τα ειδικότερα στοιχεία διενέργειας της πληρωμής, σύμφωνα με τις διατάξεις του άρθρου 100 του ν. 5038/2023, η άρση τυχόν διαλυτικής αίρεσης, η πράξη εξόφλησης, καθώς και εάν το συγκεκριμένο ακίνητο έχει χρησιμοποιηθεί από τον πωλητή για την έκδοση μόνιμης άδειας διαμονής επενδυτή.
Αποδεικτικό μεταγραφής του αρμόδιου υποθηκοφυλακείου ή καταχώριση εγγραπτέας πράξης στο αρμόδιο κτηματολογικό γραφείο, στο οποίο έχει μεταγραφεί το συμβόλαιο, ή βεβαίωση του/της δικηγόρου σύμφωνα με τις διατάξεις της περ. β της παρ. 2 του άρθρου 36 του Κώδικα Δικηγόρων (ν. 4194/2013).
Αποδεικτικό του αιτήματος μεταγραφής ή καταχώρησης της εγγραπτέας πράξης ή της αντίστοιχης βεβαίωσης του δικηγόρου.
Τεχνική έκθεση μηχανικού σχετικά με την αλλαγή χρήσης των κυρίων χώρων του ακινήτου.
Ασφαλιστήριο συμβόλαιο ιδιωτικού φορέα ασφάλισης.
Αντίγραφο της δήλωσης στοιχείων ακινήτου (Ε9) του επενδυτή.
Έγγραφα από τα οποία προκύπτει ότι ο/η πολίτης τρίτης χώρας είναι ο/η κύριος όλων των εταιρικών μερίδων, μεριδίων ή μετοχών, σε περίπτωση αγοράς ακινήτου μέσω νομικού προσώπου με έδρα στην Ελλάδα ή άλλο κράτος μέλος της Ε.Ε.
Μία (1) πρόσφατη έγχρωμη φωτογραφία σε φυσική μορφή, οι τεχνικές προδιαγραφές της οποίας είναι ίδιες με αυτές των φωτογραφιών που υποβάλλονται για τα ελληνικά διαβατήρια, όπως αυτές κάθε φορά ισχύουν, καθώς και σε ψηφιακή μορφή, είτε σε οπτικό δίσκο αποθήκευσης (CD), είτε σε μαγνητικό μέσο αποθήκευση (USB stick) σε μορφή γραφικών JPEG2000.
Ταυτοποίηση με email και κινητό τηλέφωνο
Πολίτης τρίτης χώρας, ο οποίος πληροί τις προϋποθέσεις για την υπαγωγή στις ρυθμίσεις των άρθρων 96 έως 100, δύναται να υποβάλει μέσω πληρεξουσίου αίτηση για χορήγηση άδειας διαμονής δυνάμει των ανωτέρω διατάξεων, πριν από την είσοδό του στην ελληνική επικράτεια. Η αίτηση υποβάλλεται δυνάμει σχετικού πληρεξούσιου εγγράφου, το οποίο έχει συνταχθεί ενώπιον ελληνικής προξενικής αρχής ή ενώπιον αρμόδιας αλλοδαπής αρχής ή συμβολαιογράφου που εδρεύει στο εξωτερικό και φέρει την επισημείωση της Χάγης Σφραγίδα της Συμβάσεως της Χάγης της 5ης Οκτωβρίου 1961 (APOSTILLE) ή την αντίστοιχη θεώρηση της αρμόδιας ελληνικής προξενικής αρχής.
Πολίτης τρίτης χώρας, ο/η οποίος/α πληροί τις προϋποθέσεις για την υπαγωγή στις ρυθμίσεις των άρθρων 96 έως 100, δύναται να υποβάλει μέσω πληρεξουσίου αίτηση για χορήγηση άδειας διαμονής δυνάμει των ανωτέρω διατάξεων, πριν από την είσοδό του στην ελληνική επικράτεια. Η αίτηση υποβάλλεται δυνάμει σχετικού πληρεξούσιου εγγράφου, το οποίο έχει συνταχθεί ενώπιον ελληνικής προξενικής αρχής ή ενώπιον αρμόδιας αλλοδαπής αρχής ή συμβολαιογράφου που εδρεύει στο εξωτερικό και φέρει την επισημείωση της Χάγης Σφραγίδα της Συμβάσεως της Χάγης της 5ης Οκτωβρίου 1961 (APOSTILLE) ή την αντίστοιχη θεώρηση της αρμόδιας ελληνικής προξενικής αρχής.
Η υποβολή του αποδεικτικού αιτήματος μεταγραφής ή καταχώρησης της εγγραπτέας πράξης στο αρμόδιο κτηματολογικό γραφείο, στο οποίο έχει μεταγραφεί το συμβόλαιο, είναι δυνατή κατά παρέκκλιση μόνο στο πλαίσιο της της αίτησης αρχικής χορήγησης της άδειας διαμονής. Κατά την υποβολή του αιτήματος ανανέωσης της μόνιμης άδειας διαμονής επενδυτή, θα πρέπει να υποβάλλεται το αποδεικτικό της μεταγραφής ή της καταχώρισης της εγγραπτέας πράξης στο κτηματολογικό γραφείο.
Η τεχνική έκθεση θα βεβαιώνει ότι «Διαπιστώνεται η αλλαγή της χρήσης, όπως προκύπτει από τον έλεγχο της οικοδομικής άδειας ή την έγκριση εργασιών δόμησης μικρής κλίμακας ή / και την ενημέρωση φακέλου ή / και την αναθεώρηση της οικοδομικής άδειας (επιλέγεται η σχετική πράξη, όπως οικοδομική άδεια, ενημέρωση φακέλου ή άλλο), κατόπιν της έναρξης ισχύος του άρθρου 64 του ν. 5100/2024, από χρήση «………..……….…..» σε χρήση «κατοικία» των κυρίων χώρων του ακινήτου, βάσει του οποίου πραγματοποιήθηκε επένδυση μέσω αγοράς σε ακίνητη περιουσία της περίπτωσης γ) της παραγράφου 2 του άρθρου 100 του ν. 5038/2023, η οποία περιήλθε, κατά πλήρη κυριότητα και νομή, στον / στην ……………………. (όνομα επενδυτή), δυνάμει του με αριθμό ………………/…-…-…. Συμβολαίου του / της Συμβολαιογράφου ………………………………………………..».
Στην περίπτωση βιομηχανικών κτιρίων, η τεχνική έκθεση του/της μηχανικού θα πρέπει να αναφέρει, επίσης, την μη εγκατάσταση και λειτουργία βιομηχανίας στο κτίριο κατά τα τελευταία πέντε (5) έτη, την οποία ο μηχανικός θα διαπιστώνει και θα πιστοποιεί στην τεχνική έκθεση επικαλούμενος, είτε τη βεβαίωση διακοπής ηλεκτροδότησης από ΔΕΔΔΗΕ ή το Δήμο, είτε τα έντυπα Ε2 των τελευταίων πέντε ετών, είτε, συνδυαστικά, άλλα έγγραφα φορολογικής ή άλλης δημόσιας αρχής, αναφέροντας ότι «Διαπιστώνεται η αλλαγή της χρήσης, όπως προκύπτει από τον έλεγχο της οικοδομικής άδειας ή την έγκριση εργασιών δόμησης μικρής κλίμακας ή / και την ενημέρωση φακέλου ή / και την αναθεώρηση της οικοδομικής άδειας (επιλέγεται η σχετική πράξη, όπως οικοδομική άδεια, ενημέρωση φακέλου ή άλλο), κατόπιν της έναρξης ισχύος του άρθρου 64 του ν. 5100/2024, από χρήση «………..………..» σε χρήση «κατοικία» των κύριων χώρων του ακινήτου, βάσει του οποίου πραγματοποιήθηκε επένδυση μέσω αγοράς σε ακίνητη περιουσία της περ. γ) της παρ. 2 του αρ. 100 του ν. 5038/2023, η οποία περιήλθε κατά πλήρη κυριότητα και νομή, στον/στην ……………………. (όνομα επενδυτή), δυνάμει του με αριθμό ………………/…-…-…. Συμβολαίου του/της Συμβολαιογράφου………………………………………….. και βεβαιώνεται ότι στο κτίριο στο οποίο βρίσκεται το ακίνητο δεν είναι εγκατεστημένη και σε λειτουργία βιομηχανία κατά τα τελευταία πέντε (5) έτη, όπως προκύπτει από τον έλεγχο της βεβαίωσης διακοπής ηλεκτροδότησης ή / και τον έλεγχο των εντύπων Ε2 των τελευταίων πέντε ετών ή / και τον συνδυαστικό έλεγχο εγγράφων φορολογικής και άλλης δημόσιας αρχής».
Στην περίπτωση που η επένδυση αφορά σε ακίνητα που προκύπτουν από επεμβάσεις ή προσθήκες καθ’ ύψος ή και κατ’ επέκταση σε βιομηχανικά κτίρια υπό την προϋπόθεση ότι η χρήση αυτών αλλάζει σε κατοικία ή την προσθήκη ανεξάρτητων κτιρίων σε οικόπεδα ή γήπεδα στα οποία υπάρχουν βιομηχανικά κτίρια που η χρήση τους (των βιομηχανικών κτιρίων) αλλάζει σε «κατοικία», στην τεχνική έκθεση μηχανικού θα βεβαιώνεται επίσης ότι «η επένδυση πραγματοποιήθηκε σε ακίνητη περιουσία που προκύπτει από επεμβάσεις ή / και προσθήκες καθ’ ύψος ή / και κατ’ επέκταση σε βιομηχανικά κτίρια των οποίων η χρήση άλλαξε σε κατοικία ή / και από την προσθήκη νέου ανεξάρτητου κτιρίου σε οικόπεδο ή γήπεδο με ΚΑΕΚ ……………………………… στο οποίο υπάρχει βιομηχανικό κτίριο που η χρήση του έχει αλλάξει σε κατοικία».
Οι άδειες διαμονής επενδυτή δεν καθιερώνουν δικαίωμα πρόσβασης σε οποιαδήποτε μορφή εργασίας. Επιπλέον, στην συγκεκριμένη περίπτωση η μεταπώληση της ακίνητης περιουσίας κατά τη διάρκεια ισχύος της άδειας διαμονής σηματοδοτεί την ταυτόχρονη ανάκληση της άδειας διαμονής του/της πολίτη τρίτης χώρας, που είναι ο/η πωλητής/πωλήτρια.
Καθορισμός των ειδικών δικαιολογητικών για την χορήγηση της μόνιμης άδειας διαμονής επενδυτή του άρθρου 100 του ν. 5038/2023 «Κώδικας Μετανάστευσης» (Α΄ 81), καθώς και του τρόπου πιστοποίησης της συνδρομής των περ. γ) και δ) της παρ. 2 του ίδιου άρθρου.
Άδεια διαμονής που συνδέεται με επενδύσεις σε ακίνητη περιουσία-Αντικατάσταση άρθρου 100 και παρ. 49 άρθρου 176 ν. 5038/2023
Επενδύσεις σε ακίνητη περιουσία (μόνιμη άδεια διαμονής επενδυτή) (άδεια διαμονής τύπου «Β.5»)
Παροχή οδηγιών ως προς την εφαρμογή των διατάξεων του άρθρου 100 του ν. 5038/2023 (Α΄ 81), όπως τροποποιήθηκε με την παρ. 1 του άρθρου 64 του ν. 5100/2024 (Α΄ 49) και λοιπών μεταβατικών διατάξεων της μεταναστευτικής νομοθεσίας, αναφορικά με τις επενδύσεις σε ακίνητη περιουσία και τη χορήγηση μόνιμης άδειας διαμονής επενδυτή σε πολίτες τρίτων χωρών.
Ο/η ενδιαφερόμενος/η πολίτης τρίτης χώρας έχει το δικαίωμα να προσβάλλει την απορριπτική απόφαση. Η αίτηση θεραπείας θα πρέπει να υποβληθεί εντός δυο (2) μηνών από την επίδοση της απόφασης. Οι αιτήσεις θεραπείας συνοδεύονται από παράβολο ύψους πενήντα (50) ευρώ. Η αίτηση θεραπείας υποβάλλεται στην υπηρεσία που εξέδωσε τη σχετική απόφαση, η οποία αποφαίνεται επ’ αυτής εντός αποκλειστικής προθεσμίας τριάντα (30) ημερών από την υποβολή της.
Ο/η πολίτης τρίτης χώρας υποβάλλει ηλεκτρονικά αίτηση - και τα απαραίτητα δικαιολογητικά- για χορήγηση άδειας διαμονής για επενδυτικούς λόγους.
Χορηγείται αποδεικτικό υποβολής ηλεκτρονικής αίτησης στον/την αιτούντα/ουσα.
Εξετάζονται αν είναι πλήρη τα δικαιολογητικά.
Αποστέλλεται στον/την αιτούντα/αιτούσα βεβαίωση της υποβολής ηλεκτρονικής αίτησης για τη χορήγηση άδειας διαμονής.
Σε αυτό το στάδιο εξετάζεται η αίτηση και γίνεται λήψη των βιομετρικών δεδομένων του/της αιτούντος/αιτούσας.
Μετά τον έλεγχο της αίτησης εκδίδεται η άδεια διαμονής.
Μετά τον έλεγχο της αίτησης απορρίπτεται η αίτηση για χορήγηση άδειας διαμονής.
Ο/η ενδιαφερόμενος/η πολίτης τρίτης χώρας έχει το δικαίωμα να προσβάλλει την απορριπτική απόφαση. Η αίτηση θεραπείας θα πρέπει να υποβληθεί εντός δυο (2) μηνών από την επίδοση της απόφασης.
Παραλαβή αίτησης χορήγησης άδειας διαμονής
Αποστολή αποδεικτικού υποβολής αίτησης στον/την αιτούντα/αιτούσα
Αποστολή στον αιτούντα/αιτούσα της βεβαίωσης υποβολής ηλεκτρονικής αίτησης για τη χορήγηση άδειας διαμονής
Έλεγχος της αίτησης και βιομετρικά δεδομένα